Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: Ezen túlmenõen a Törvény javaslata a jogalkotásról szóló 1987. évi XI. törvény (a továb biak ban: Jat.) módosítását is
Paragraph Index: 1127

Ezen túlmenõen a Törvény javaslata a jogalkotásról szóló 1987. évi XI. törvény (a továb biak ban: Jat.) módosítását is tartalmazta. A javasolt – de az Országgyûlés által el nem fogadott – normaszöveg a PSZÁF elnökét jogalkotónak, az általa alkotott PSZÁF rendelkezést pedig jogszabálynak minõsítette volna. A köztársasági elnök végezetül hangsúlyozza: a PSZÁF rendelkezés Törvény szerinti fogalmának tartalmi vizsgálata is arra az eredményre vezet, hogy jogszabállyal állunk szemben. A PSZÁF rendelkezés ugyanis a Törvény szövege alapján olyan aktus lenne, mely egyrészt normatív jellegû – hiszen absztrakt ismérvek szerint meghatározott, nem zárt címzetti körhöz szól – másrészt pedig az államigazgatási szervezetrendszeren kívüli magánjogi jogalanyokat is kötelez. Mindezek alapján úgy véli, hogy a Törvény jogalkotási hatáskörrel ruházna fel egy olyan állami szervet, mely az Alkotmány szerint azzal nem rendelkezik. Miután pedig az Alkotmány értelmében jogalkotási hatáskör csak az Alkotmányban adható, a Törvény idevonatkozó rendelkezéseit [1–5. §-ait, valamint a 6. § (3) bekezdés a), ille tõ leg

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes